O‘zbekiston va BAA terma jamoalari o‘rtasidagi o‘rtoqlik uchrashuvi Sport telekanali orqali to‘g‘ridan-to‘g‘ri namoyish etiladi. Bu haqda Tribuna.Uz‘ning telekanaldagi manbasi xabar bergan. Manbaga ko‘ra, telekanal xodimlari uchrashuv uzatiladigan to‘lqin bilan bog‘lanishga muvaffaq bo‘lgan va endilikda uchrashuvni to‘g‘ridan-to‘g‘ri namoyish etish imkoniyati paydo bo‘ldi. Eslatib o‘tamiz, o‘yin Dubaydagi «Xalifa bin Zayd» stadionida bo‘lib o‘tadi. Uchrashuv Toshkent vaqti bilan 18:00da boshlanadi. Uchrashuvda ishtirok etadigan O‘zbekiston va BAA terma jamoalari tarkiblari e’lon qilingan.